Missie Japan » Blog Archive » Nuusflits 4 September 2008
Nuusflits 4 September 2008
Saam met Paulus in Fillipense 1:3-4 wil ons vir alle ondersteuners sê: "Ek dank my God elke keer as ek aan julle dink. In al my gebede bid ek altyd met blydskap vir julle almal, omdat julle van die eerste dag af tot nou toe saamgewerk het aan die verkondiging van die evangelie."
Baie dankie weereens vir almal se meelewing die afgelope tyd, ons waardeer dit, en ervaar veral ook dat ons tuis-gemeente op Aliwal-Noord elke tree saam met ons beweeg as gestuurdes.
Ons is DV binnekort oppad na die Suid-Kaap (15-29 Sept) en Oos-Kaap (14-27 Okt) om daar ook soortgelyke bekendstellingswerk te doen. Ek stuur die finale program vir die Suid-Kaap teen einde volgende week deur.
RSG en ander onderhoude
Luister gerus hierdie Sondag 7 Sept na "Kollig op die Kerk" êrens tussen 07h15-07h45 na 'n kort Afrikaanse onderhoud wat ek gevoer het oor Missie Japan.
Luister ook enige tyd na 'n langer Engelse onderhoud (binnekort ook op King Fisher FM 103.8) by:
Aangeheg is 'n paar belangrike dokumente wat jy dalk nog nie kans gehad het om te lees nie. Die een is my "Roepingsverhaal" met meer agtergrond hoe ek die pad tot hier geloop het. 'n Ander een is die baie belangrike "Waarom sendelinge uit Suid-Afrika na Japan?" wat geskryf is deur Prof. Makita, die leier van die RCJ in Shikoku. Laastens is ook die "Advertensie vir 2 Engelse onderwysers" wat nodig is in Japan vanaf vroeg in 2009.
 Dankie sê vir die Here se sorg i.t.v. die verstommende klomp reaksie wat ons al gekry het na afloop van ons eerste bekendstellings-geleenthede.
 Vra vir krag en vrede in ons geestelike, emosionele en fisiese voorbereiding vir die tyd wat voorlê in die Suid-Kaap.
 Vra vir aanvaarding van ons roeping, asook volhoubare ondersteuning deur gemeentes en individue wat die bekendstellings sal bywoon.
 Vra vir leiding vir die internet-onderhoud eerskomende Maandag met leiers van die Reformed Church of Japan in Shikoku.